Tarybos reglamentas (EEB) Nr. 1909/86
1986 m. birželio 16 d.
dėl tam tikrų produktų, kurių kilmės šalis Jungtinės Amerikos Valstijos, importo priežiūros nustatymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos pasiūlymą,
kadangi Jungtinės Amerikos Valstijos nustatė kai kurių produktų iš Bendrijos importo apribojimus,
kadangi šios priemonės gali sukelti žalą suinteresuotiems Bendrijos gamintojams,
kadangi, siekiant apsaugoti Bendrijos interesus, Bendrija turi nustatyti tam tikrų produktų, kurių kilmės šalis Jungtinės Amerikos Valstijos, importo priežiūrą,
kadangi būtina numatyti, kad valstybės narės informaciją apie faktiškai įvykdytą importą Komisijai pateiktų greitai,
PRIĖMĖ ŠĮ REGLAMENTĄ:
1 straipsnis
Priede išvardytų produktų, kurių kilmės šalis Jungtinės Amerikos Valstijos, importas į Bendriją vykdomas taikant atgalinę Bendrijos priežiūrą, paremtą importo deklaracijomis ar kitais lygiaverčiais importo dokumentais, reikalautus pateikti prieš įsigaliojant šiam reglamentui.
2 straipsnis
1. Per pirmąsias dešimt kiekvieno mėnesio dienų valstybės narės praneša Komisijai duomenis apie visų Priede išvardytų produktų, kurių kilmės šalis Jungtinės Amerikos Valstijos, faktiškai importuotų per priešpaskutinį mėnesį, kiekius ir statistines vertes, išskirstytas pagal NIMEXE nomenklatūrą.
2. Pirmasis pranešimas bus perduotas ne vėliau kaip 1986 m. liepos 10 d., apimdamas gegužės mėnesį įvykdytą importą.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge, 1986 m. birželio 16 d.